Aalborg Stiftstidende, 1839-11-07
Aalborg, den 7de November. Et af de største Goder, der i det sidste Tidsrum er blevet Jylland tildeel og hvis Værd ikke noksom kan paaskjønnes, er den Grundforbedring i Posternes Gang, hvormed Generalpostdirectionen, i saa viid Udstrækning er kommen Tidens Ønsker imøde og hvis fordeelagtige Jndflydelse paa Handel og Omsætning udentvivl allerede vil spores i forskjellige Retninger. At Generalpostdirectionen ikke vilde blive staaende herved, kunde man, ved Betragtning af den Progression i sine Bestræbelser, dette virksomme Collegium saa kjendeligt udvikler, ikke betvivle; det er os derfor ogsaa saare kjært herved at kunne gjøre vort Publicum bekjendt med, at det, saa vidt vi have erfaret, er besluttet, allerede til Foraaret at etablere en Diligence eller forenet Brev- og Personpost paa den jydske Hovedronte fra Aalborg til Colding, for at sætte den i Forbindelse med Diligencegangen i det øvrige Danmark, hvor denne, som bekjendt, nu allerede i flere Aar heldigen bestaaer. For til dette Øiemed at undersøge Localiteterne og træffe de fornødne Forberedelser, erfare vi, at Hr. Postsecretair Thayssen, Chef for den kjøbenhavnske Person posts Expeditionscontoir, i Generalpostdirectionens Ærinde i denne Tid bereiser Jylland og, saavidt os meddeelt, skal have fundet, at den Hindring for en Diligencefart i Jylland, som man hidtil har troet at see indeholdt i Veienes mindre gode Beskaffenhed, ikke frembyder en saa overveiende Vanskelighed, at Diligencen ikke skulde kunne befordres med den fornødne Hurtighed, nemlig Milen i 3/4 Time. Blandt befordrings kyndige Mænd ville Meningerne herom maaskee endnu være deelte, især hvad nogle Deele af enkelte Stationer angaaer, dog, forudsat, at en Deeling af de længere Stationer finder Sted eller der paa den halve Vei sørges for nyt Forspænd, fremdeles, at der kun sørges for Anskaffelsen af gode Heste, og fremfor Alt, at Veiforbedringerne og Chausseeanlægene ikke til Skade for vort Land og til Skam for vor Cultur – standses, men kraftigen fortsættes: da vil der vist ingen Grund være til længere at forhale Begyndelsen af en Diligencefart i Jylland, om endog kun som et Forsøg, af hvis Resultat, efter eet eller nogle Aars Forløb, man da bedst vil kunne bedømme den forenede Brev- og Person-Post befordrings Nytte saavelsom dens Mulighed efter Veibeskaffenheden. For den Priis, hvortil Generalpostdirectionen siges at ville contrahere og Befordringen, nemlig 5 Rbmk. pr. Miil for 2 Heste - Diligencerne anskaffer Directionen selv - ville udentvivl Entrepreneurerne ogsaa være istand til at levere forsvarlige Forspænd, og det vil da ogsaa vist vise sig, at de jydske Diligencers Befordring ikke skal komme til at staae tilbage for Hertugdømmernes, hvor Veiene paa flere Steder, som bekjendt, endog ere langt ringere end i Jylland. Hvor stor Trangen og Tilbøieligheden til at benytte Diligence her i Jylland vil blive, og om den som Person-Befordringsmiddel i denne Retning vil kunne svare Regning, maa naturligviis senere vise sig; kun bør det vel ved denne Leilighed blive bemærket, at de paa flere jydske Stationer anskaffede Wienervogne i sidste Aar, selv om Sommeren, have været overordentlig meget benyttede, hvoraf man saaledes kan see, at Lysten til at reise og til at reise beqvemt er i bestandig rask Tiltagende. Det skal ogsaa være denne sidste Omstændighed, som især har henvendt Generalpostdirectionens Opmærksomhed paa Anvendelsen af Diligencer paa de jydske Landeveie. Forhaabentlig vil Hr. Thavssens Nærværelse i Jylland ogsaa omsider have til Følge, at Dagvogns forbindelsen imellem den nordlige og sydlige Deel, som nu saa ofte har været Gjenstand for Omtale, reguleres paa en fornuftigere Maade, og at tillige den projecterede Dagvogns Forbindelse mellem Thisted og Aalborg, hvorom for noget over et Aar siden indgaves Ansøgning, rykker sit Resultat nærmere.